પ્રૉગ્રામેબલ થર્મોસ્ટેટ વાપરવાથી વ્યક્તિ 15 ટકા બચાવી શકે છે તેમ વરિષ્ઠ એનર્જી એનાલિસ્ટ જૉન રૉજર્સનું કહેવું છે. તમે પ્રૉગ્રામ કરો, સેટ કરો અને ભૂલી જાવ. તમે જો તેને ચાલુ ને ચાલુ રાખો તે કરતાં આ રીતે કરશો તો ઘણું બધું ઉત્સર્જન અટકાવી શકશો. પ્રૉગ્રામેબલ થર્મોસ્ટેટથી વર્ષે સરેરાશ 180 ડૉલરની બચત થઈ શકે છે. હવા લીક થતી હોય તો તેનાથી પણ છૂટકારો મેળવવો પડે. દરવાજા, બારી અને દીવાલ આસપાસ તિરાડો કે છિદ્રો હોય જેમાંથી હવા લીક થતી હોય તો તેને સીલ કરી દેવી જોઈએ. તેનાથી હીટિંગ કે કૂલિંગની ઊર્જાના નુકસાનમાં 15થી 25 ટકા બચત થશે અને વર્ષે 275 ડૉલર જેટલી બચત પણ થશે. રૉજર્સ કહે છે કે આવી નાની નાની વાતોનું ધ્યાન રાખવાથી દરેક વ્યક્તિ કાર્બન ઉત્સર્જન પર ઘણી નોંધપાત્ર અસર સર્જી શકે છે. આપણી ગુજરાતીમાં પણ કહેવત છે ને કે ટીપે ટીપે સરોવર ભરાય.